Pirkimo sąlygų 1 priedas „Techninė specifikacija“

GEOGRAFIŠKAI NUO ELEKTROS ENERGIJOS VARTOJIMO VIETŲ NUTOLUSIOS VĖJO ELEKTRINĖS NUOMA
TECHNINĖ SPECIFIKACIJA

1. [bookmark: _Hlk70335702]Pirkimo objektas – geografiškai nuo elektros energijos vartojimo vietų nutolusios vėjo elektrinės (VE) nuoma, įskaitant aptarnavimo ir priežiūros paslaugas.
2. Pirkimo objekto apibūdinimas – perkama VE nuoma, įskaitant VE aptarnavimą ir priežiūrą, kurioje pagaminta elektros energija skirta daugiabučių namų bendrojo naudojimo reikmėms. VE aptarnavimo bei priežiūros paslaugos turi apimti VE eksploatavimą ir techninę priežiūrą, VE draudimą visam nuomos terminui, administracines išlaidas, turto valdymą, apsaugą, VE savo reikmėms sunaudotos elektros energijos sąnaudų mokesčius, žemės bei nekilnojamojo turto mokesčius, nenumatytus atvejus ir kitus darbus, užtikrinančius tinkamą VE ir jos įrenginių veikimą.
3. Perkančioji organizacija numato, kad per 5 (penkerių) metų Sutarties laikotarpį VE pagamintas, į elektros tinklus patiektas ir Perkančiosios organizacijos administruojamų daugiabučių namų (vartojimo vietų) bendrosioms reikmėms priskirtas elektros energijos kiekis preliminariai sudarys 2 250 000 kWh. Šis kiekis yra preliminarus, skirtas pasiūlymams palyginti ir pradinei Sutarties vertei apskaičiuoti, ir nėra garantuojamas. Perkančioji organizacija neįsipareigoja nupirkti viso preliminaraus kiekio. Faktinis kiekis priklausys nuo VE gamybos, vartojimo vietų faktinio elektros energijos suvartojimo, joms priskirtos VE galios, tinklo operatoriaus apskaitos ir kitų nuo Perkančiosios organizacijos nepriklausančių aplinkybių. Reikalinga VE galia išskirstoma vartojimo vietoms pagal jų bendrosioms reikmėms tenkantį elektros energijos poreikį.
4. Bendrieji reikalavimai:
4.1. Nuomojama VE turi būti įrengta ant tiekėjo teisėtu būdu valdomo (nuosavybė, nuoma, panauda) žemės sklypo Lietuvos Respublikoje. Su pasiūlymu privaloma pateikti informaciją ir tai pagrindžiančius dokumentus apie žemės sklypą (identifikaciniai duomenys), kuriame įrengta VE, ir teisėtą jos valdymo pagrindą.
4.2. Geografiškai nuo elektros energijos vartojimo vietų nutolusi VE turi būti prijungta prie AB „Energijos skirstymo operatorius“ (ESO) valdomo skirstomojo tinklo.
4.3. Tiekėjui turi būti išduotas leidimas gaminti, vykdant Veiklos elektros energetikos sektoriuje leidimų išdavimo taisyklių VII skyriuje ir Lietuvos Respublikos atsinaujinančių išteklių energetikos įstatymo 20¹ straipsnio 8 dalyje nurodytas sąlygas. Tiekėjo VE turi būti taikoma Lietuvos Respublikos atsinaujinančių išteklių energetikos įstatymo 20¹ straipsnio 2 dalyje nustatyta pagamintos elektros energijos kiekio apskaita.
4.4. VE nuomos terminas – 5 (penkerių metų laikotarpis, skaičiuojamas nuo tos dienos, kurią ESO savitarnos portale priskiriama VE leistina naudoti galia perkančiosios organizacijos administruojamiems daugiabučiams namams (vartojimo vietoms) ir pasirašomas tai patvirtinantis perdavimo – priėmimo aktas. VE leistina naudoti galia perkančiosios organizacijos administruojamiems daugiabučiams namams (vartojimo vietoms) turi būti priskirta ne vėliau kaip nuo 2026 m. gruodžio 1 d. (imtinai). 
4.5. Tiekėjas nuomos laikotarpiu privalo vykdyti kiekvienam perkančiosios organizacijos administruojamam daugiabučiam namui (vartojimo vietai) priskirtos VE galios sugeneruotos elektros energijos kiekio ir vartojimo vietos (daugiabučio namo bendrosioms reikmėms) suvartoto elektros energijos kiekio stebėseną ir užtikrinti, kad:
a) per Lietuvos Respublikos atsinaujinančių išteklių energetikos įstatyme nustatytą kaupimo laikotarpį VE galios sugeneruotas ir vartojimo vietų bendrosioms reikmėms priskirtas elektros energijos kiekis turi būti valdomas taip, kad, esant pakankamai VE gamybai ir nesant nuo Tiekėjo nepriklausančių aplinkybių, siektų ne mažiau kaip 90 proc. atitinkamų vartojimo vietų bendrosioms reikmėms suvartoto elektros energijos kiekio. 90 proc. rodiklis vertinamas pagal tinklo operatoriaus apskaitos duomenis už teisės aktuose nustatytą kaupimo laikotarpį. Į rodiklio neapsiekimą neįskaičiuojami laikotarpiai ir kiekiai, kuriuos lėmė force majeure, tinklo operatoriaus apribojimai ar sutrikimai, Perkančiosios organizacijos veiksmai ar neveikimas, faktinio vartojimo sumažėjimas arba kitos objektyviai nuo Tiekėjo nepriklausančios aplinkybės;
b) per Lietuvos Respublikos atsinaujinančių išteklių energetikos įstatyme nustatytą kaupimo laikotarpį VE galios sugeneruotas ir vartojimo vietų (daugiabučio namo) bendrosioms reikmėms priskirtas elektros energijos kiekis kilovatvalandėmis neviršytų bendro vartojimo vietų (daugiabučio namo) bendrosioms reikmėms suvartoto elektros energijos kiekio kilovatvalandėmis (nebūtų per nustatytą kaupimo laikotarpį VE pagaminto ir nesuvartoto elektros energijos kiekio).
4.6. Tiekėjui mokama tik už faktiškai VE pagamintą, į elektros tinklus patiektą ir per atitinkamą ataskaitinį laikotarpį Perkančiosios organizacijos administruojamų vartojimo vietų bendrosioms reikmėms priskirtą elektros energijos kiekį, taikant Tiekėjo pasiūlyme nurodytą fiksuotą 1 kWh įkainį (PK) ir Sutartyje nustatytą PETM atskaitymo formulę.
4.7. VE nuomos mokestis už kalendorinį mėnesį apskaičiuojamas pagal fiksuoto įkainio kainodarą: faktiškai per ataskaitinį mėnesį VE pagamintas, į elektros tinklus patiektas ir vartojimo vietų bendrosioms reikmėms priskirtas elektros energijos kiekis (kWh) dauginamas iš Tiekėjo pasiūlyme nurodyto fiksuoto 1 kWh įkainio (PK), o iš gautos sumos atimamas Sutartyje nustatyta tvarka apskaičiuotas pasinaudojimo elektros tinklais mokestis (PETM).
4.8. Taikoma fiksuoto įkainio kainodara. Tiekėjo pasiūlyme nurodytas 1 kWh įkainis (PK) yra fiksuotas, išskyrus Sutartyje aiškiai nustatytus jo perskaičiavimo atvejus. Į PK įskaičiuojamos visos Tiekėjo išlaidos, būtinos tinkamam Sutarties vykdymui, įskaitant VE eksploatavimą, aptarnavimą, techninę priežiūrą, draudimą, administravimą, turto valdymą, apsaugą, VE savo reikmėms sunaudotos elektros energijos sąnaudas, žemės ir nekilnojamojo turto mokesčius, medžiagas, detales ir kitas išlaidas. Perkančioji organizacija papildomai už šias išlaidas nemoka. Nuomos mokestis pradedamas skaičiuoti nuo dienos, kurią VE leistina naudoti galia priskiriama vartojimo vietoms ESO savitarnos portale ir pasirašomas perdavimo-priėmimo aktas.
PETM apskaičiuojamas pagal atitinkamu Ataskaitiniu laikotarpiu konkrečioms Vartojimo vietoms faktiškai taikomą naudojimosi elektros tinklais paslaugos kainą (tarifą) ir pasirinktą atsiskaitymo būdą. Lietuvos Respublikos atsinaujinančių išteklių energetikos įstatymo 20¹ straipsnio 4 dalyje nustatyta, kad buitiniams gaminantiems vartotojams VERT nustatyta tvarka patvirtinta naudojimosi elektros tinklais paslaugų kaina nustatoma vienų kalendorinių metų laikotarpiui ir diferencijuojama pagal tinklo, prie kurio prijungtas vartotojo objektas, įtampą. 2026 m., kai konkrečiai Vartojimo vietai taikomas atsiskaitymo už elektrinės leistiną generuoti galią būdas ir objektas prijungtas prie žemosios įtampos ESO tinklo, taikoma 5,0336 Eur/kW/mėn. su PVM (4,1600 Eur/kW/mėn. be PVM, kai PVM tarifas 21 proc.) kaina. Ataskaitinio mėnesio PETM apskaičiuojamas ataskaitinį mėnesį Vartojimo vietoms faktiškai priskirtą VE leistiną generuoti galią (kW) dauginant iš tam laikotarpiui ir konkrečioms Vartojimo vietoms taikomos kainos (tarifo). Pasikeitus VERT patvirtintai kainai (tarifui), atsiskaitymo būdui, Vartojimo vietos statusui ar prijungimo įtampai, nuo atitinkamo pakeitimo įsigaliojimo taikoma tuo metu konkrečiai Vartojimo vietai teisės aktų ir tinklo operatoriaus nustatyta tvarka taikytina kaina (tarifas). Toks PETM pasikeitimas nelaikomas Tiekėjo pasiūlyto PK pakeitimu. Kiti (nebuitiniai) gaminantys vartotojai už naudojimosi elektros tinklais paslaugas atsiskaito teisės aktų nustatyta tvarka pagal jiems taikomą elektros energijos persiuntimo paslaugos tarifą.
4.9. Nuomos laikotarpiu tiekėjas turi užtikrinti VE, įskaitant joje esančių įrenginių, veikimą ir techninę priežiūrą. Įvykus avarijai ar sutrikimui, tiekėjas greičiausiai techniškai įmanomu laiku, bet ne vėliau kaip per 10 (dešimt) kalendorinių dienų nuo sužinojimo apie avariją ar sutrikimą dienos, turi atstatyti VE ir joje esančių įrenginių veikimą, išskyrus atvejus, kai tiekėjas su perkančiąja organizacija susitaria dėl kitokio termino.
4.10. Nuomos laikotarpiu tiekėjas turi apdrausti VE (nuo gaisro, sprogimo, žaibo trenkimo, vagystės ir gamtinių jėgų) ir užtikrinti, kad toks draudimas nepertraukiamai galiotų visą VE nuomos terminą turto draudimu.
4.11. VE turi turėti įrengtą nuotolinę VE pagaminamos elektros energijos kiekio stebėsenos sistemą, kuri sudarytų galimybę stebėti VE darbą.
5. Reikalavimai pasiūlymo pateikimui:
5.1. Pasiūlyme turi būti nurodytas Tiekėjo siūlomas fiksuotas VE nuomos įkainis (PK) eurais be PVM už 1 (vieną) VE pagamintą, į elektros tinklus patiektą ir Perkančiosios organizacijos administruojamų vartojimo vietų bendrosioms reikmėms priskirtą elektros energijos kilovatvalandę (Eur/kWh be PVM). PVM nurodomas atskirai. Pasiūlymų palyginimui taikomas preliminarus 2 250 000 kWh kiekis.
5.2. Tiekėjai, rengdami pasiūlymus ir vykdydami Sutartį, vadovaujasi Sutarties specialiosiose sąlygose nustatyta fiksuoto įkainio kainodara, ataskaitinio mėnesio nuomos mokesčio apskaičiavimo formule, PETM atskaitymo taisyklėmis ir maksimalios Sutarties vertės apribojimu.
5.3. Tiekėjai, rengdami pasiūlymus ir vykdydami sutartį, vadovaujasi VE nuomos sutarties projekte (pirkimo sąlygų 6 priedas) nurodytomis už ataskaitinį mėnesį mokėtino nuomos mokesčio tiekėjui apskaičiavimo taisyklėmis.
6. Informacija apie elektros energijos vartojimo vietas
[bookmark: _Hlk147822299]6.1.	Elektros energija bus vartojama perkančiosios organizacijos administruojamų Palangos m. savivaldybės teritorijoje esančių daugiabučių namų bendrosioms reikmėms. Bendras metinis elektros energijos suvartojimas – apie 450 000 kWh.

